Syamsir (burung)

Category:Articles with 'species' microformats

Syamsir ialah tiga spesies burung Afrika yang tergolong dalam genus Rhinopomastus dalam keluarga hudhud kayu, Phoeniculidae. Walau bagaimanapun, kajian genetik menunjukkan bahawa ia mencapah daripada hudhud kayu sungguh kira-kira 10 juta tahun yang lalu dan oleh itu ia kadang-kadang diletakkan dalam keluarga tersendiri, Rhinopomastidae.

Ia lebih kecil berbanding kebanyakan hudhud kayu dan paruhnya melengkung seperti pedang syamsir, yang berkaitan dengan namanya. Ia kebanyakannya hitam berkilat dengan beberapa tanda putih pada sayap. Walaupun hudhud kayu lain bersifat suka berkawan yang berkumpul dalam kumpulan, syamsir biasanya dilihat bersendirian atau berpasangan.

Ia memakan utamanya serangga dan invertebrata lain, yang ditangkap menggunakan paruhnya untuk menguar ke dalam lubang dan celahan. Ia bersifat akrobatik, disesuaikan dengan baik untuk memanjat pokok. Telur ditelurkan di dalam rongga pokok.

 Spesies 
Gambar Nama saintifik Nama lazim Pemerihalan Taburan180x180px Rhinopomastus aterrimus Syamsir hitam Paruh melengkung kurang ketara berbanding spesies lain. Dua populasi, satu memanjang dari Afrika Barat menghala timur ke Habsyah dan satu lagi di Anggola dan negara-negara bersebelahan.120x120px Rhinopomastus cyanomelas Syamsir biasa Spesies terbesar dan berekor terpanjang dan satu-satunya dengan tanda putih pada ekor. Selatan dan Timur Afrika.167x167px Rhinopomastus minor Syamsir Habsyah Lebih kecil berbanding spesies lain dengan paruh merah dan bukannya hitam. Belukar gersang dari Tanzania utara ke Somalia.

 Rujukan 

 Christopher Perrins, ed. (2004) The New Encyclopedia of Birds, Oxford University Press, Oxford

 Ian Sinclair & Peter Ryan (2003) Birds of Africa south of the Sahara, Struik, Cape Town

Kategori:Rhinopomastus